په کنړ ولایت کې د سرې میاشتې ګرځنده روغتیایی کلینیک روغتیاپالانو د خپل میاشتنی کاری پلان له مخې په تیره یوه هفته کې، د سرکاڼو ولسوالۍ په مربوطاتو کې په زیاته اندازه کسانو ته روغتیایی خدمات تر سره کړی دی. نن پنج شنبه د روان ١٤٤٤ هـ ق کال د رمضان المبارک د میاشتې ۲۲ مه چې د ١٤٠۲ھ ش کال د حمل د میاشتې له ۲۴ مې نېټې سره سمون خوری. د کنړ ولایت د افغانی سرې میاشتې د نمایندګۍ اړوند ګرځنده روغتیایی کلینیک روغتیاپالان یو له هغو ګرځنده روغتیاپالانو څخه دی، چې په لری پرتو سیمو کې په وړیا ډول د خپلو بېوزله، او د روغتیایی چوپړتیاؤ څخه بې برخې هېواد والو ته روغتیایی خدمات تر سره کوی. د یاد روغتیایی کلینیک روغتیاپالانو د خپل میاشتنی کاری پلان له مخې په تیره یوه هفته کې د کنړ، سرکاڼو ولسوالۍ اړوند کلیو کې فعالیت تر سره کړ ، چې په نتیجه کې یې د (287) ناروغانو تاداوی کړې، (12) ټپیانو ته یې لازم خدمات ( پانسمان او زرقیات) ترسره کړی، (8)ماشومان یې واکسین کړی دی، او د یاد ګرځنده روغتیای کلینیک قابلې (28) مېرمنو ته په (ANC او PNC) برخو کې خدمات ترسره کړی او په وړیا ډول یې ورته درمل هم توزېع کړی دی، او همدا رنګه د روغتیا ساتلو په موخه (198)تنو ته یې روغتیایی تعلیمات هم ورکړی دی